&Lauri.Watts;

# Fildeling

## Deling af filer med &kpf;

&kpf; tilbyder simpel fildeling over &HTTP; (Hyper Text Transfer Protocol), hvilket er samme protokol som bruges til at sende hjemmesider til din internet-browser. &kpf; er en fuldstændigt åben filserver hvilket betyder at der ikke er nogen adgangsbegrænsninger for delte filer. Hvad du end vælger at dele er tilgængeligt for alle.

&kpf; er beregnet til deling af filer blandt venner, og den er ikke ment som en komplet webserver som f.eks. Apache. &kpf; var i første omgang tænkt som en let metode til at dele filer med andre mens man chatter på IRC (Internet Relay Chat eller chat-rum).

&kpf; kører som et program i panelet. Det betyder at det kun optager lidt plads på skærmen og at dets status altid er synlig. For at starte &kpf;, højreklik på panelet og vælg Tilføj Applet Offentlig filserver.

&kpf; udnytter begrebet om delte mapper. Du kan vælge en eller flere mapper som skal gøres tilgængelige, og alle filer i disse mapper (og deres undermapper) bliver delt.

Vær meget forsigtig med hvilke mapper du deler. Husk at alle filer i mappen og dens undermapper, inklusive skjulte filer (dot-filer for de teknisk orienterede), gøres tilgængelige for hele verden, så vær forsigtig med at du ikke deler følsom information, såsom kodeord, kryptografiske nøgler, din adressebog, private dokumenter, osv.

Så snart &kpf; kører, ses et firkantet program med en smal nedsænket kant og et ikon som viser en varmluftsballon. Ballonen ses når ingen mapper deles.

For at dele en mappe, højreklikkes på ballon-ikonet for at vise en menu som kun indeholder et enkelt punkt, Ny server.... Hvis dette punkt vælges, vises en guide som stiller nogle enkle spørgsmål. Besvar spørgsmålene for at klargøre en mappe til deling.

Der er andre muligheder til deling af filer end direkte brug af programmet. &kpf; er integreret i &konqueror;.

Med &konqueror; åbnet i den mappe du ønsker at dele,højreklikkes på baggrunden, og dialogen Egenskaber vises. Under installationen tilføjede &kpf; fanebladet Deling til denne dialog. Du bliver bedt om at starte &kpf; hvis det ikke kører. Et klik på O.k. sender et signal til &kpf;-programmet, og beder det tilføje en ny delt mappe.

Læs &kpf;-håndbogen for mere detaljerede oplysninger om f.eks. deling af forskellige mapper til forskellige mennesker.